เริ่มประชุมเวลา 09.30 น.

นิมะ นาเซ เมื่อที่ประชุมครบองค์ประชุมแล้วเลขานุการฯได้ให้สัญญาณเรียกที่ประชุมเข้าห้อง

เลขานุการสภา

ประชุม โดยนายก่อลา บือราเฮง ทำหน้าที่ประธานในที่ประชุม และประธานกล่าวได้กล่าวเปิดประชุมสภาสมัยวิสามัญสมัยที่ 1 ครั้งที่ 1 โดยมีระเบียบวาระการประชุม ดังนี้

**ระเบียบวาระที่ 1 เรื่องที่ประธานจะแจ้งต่อประชุม**

* 1. ประกาศสำนักนายกรัฐมนตรี เรื่องพระบาทสมเด็จพระเจ้าอยู่หัวสวรรคต

ตามที่ได้มีประกาศสำนักพระราชวัง เรื่อง พระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร สวรรคต ลงวันที่ 13 ตุลาคม 2559 กำหนดให้ส่วนราชการและสถานศึกษาทุกแห่งลดธงครึ่งเสา เป็นเวลา 30 วัน ตั้งแต่วันที่ 14 ตุลาคม 2559 เป็นต้นไป และให้ข้าราชการ รัฐวิสาหกิจและเจ้าหน้าที่ของรัฐไว้ทุกข์มีกำหนด 1 ปี เพื่อเป็นการแสดงความอาลัยจึงขอให้สมาชิกและผู้เข้าร่วมประชุมทุกท่านลุกขึ้นยืนสงบนิ่งเป็นเวลา 3 นาที

มติที่ประชุม ยืนสงบนิ่งเป็นเวลา 3 นาที

* 1. การยกเลิกกิจกรรมที่เป็นกิจกรรมรื่นเริงต่างๆ ที่ อบต.ดำเนินการในช่วง 30 วันของการไว้ทุกข์ได้แก่ประเพณีชักพระ และประเพณีลอยกระทง และกิจกรรมอื่นๆที่อาจจะยกเลิกอีกทั้งนี้จะรอหนังสือสั่งการจากกระทรวงมหาดไทยอีกครั้งหนึ่ง

มติที่ประชุม รับทราบ

* 1. กระทรวงมหาดไทยได้กำหนดแนวทางการจัดโครงการหรือกิจกรรมเพื่อแสดงความอาลัยซึ่งจะให้ประชาชนทุกหมู่เหล่าเข้ากราบบังคมพระบรมศพพระบาทสมเด็จพระปรมินทรมหาภูมิพลอดุลยเดช ทั้งนี้ต้องรอความชัดเจนจากระทรวงมหาดไทยและจังหวัดปัตตานีจะสั่งการเป็นเช่นไร หากมีการสั่งการจะแจ้งให้ที่ประชุมรับทราบ

มติที่ประชุม รับทราบ

**ระเบียบวาระที่ 2 เรื่องรับรองรายงานการประชุม**

นิมะ นาเซ

รายงานการประชุมสภาองค์การบริหารส่วนตำบลตะโละไกรทองสมัยสามัญ สมัยที่ 3 ครั้งที่ 1 เมื่อวันที่ 9 สิงหาคม 2559 และรายงานสภาสมัยที่ 3 ครั้งที่ 2 เมื่อวันที่ 15 สิงหาคม 2559 เลขานุการฯได้แนบบันทึกรายงานการประชุมพร้อมหนังสือเชิญประชุมแล้วให้กับสมาชิกสภาทุกท่านแล้ว จากนั้นเลขานุการได้อ่าน

เลขานุการสภา

-2-

บันทึกรายงานการประชุมสภาสมัยสามัญ สมัยที่ 3 ครั้งที่ 1 เมื่อวันที่ 9 สิงหาคม 2559 และรายงานสภาสมัยที่ 3 ครั้งที่ 2 เมื่อวันที่ 15 สิงหาคม 2559 ให้สมาชิกสภาฟังอีกครั้ง

เมื่อทุกท่านได้อ่านบันทึกรายงานการประชุมแล้ว และเลขานุการสภาได้อ่านให้ฟังอีกครั้ง หากสมาชิกสภาท่านใดสงสัยหรือมีข้อคิดเห็นหรือจะค้านรายงานการประชุมครั้งที่ผ่านมา ขอเรียนเชิญสมาชิกสภาชี้แจงและเหตุผลในการค้าน

ก่อลา บือราเฮง

ประธานสภาฯ

มติที่ประชุม -ไม่มี-

ก่อลา บือราเฮง

ประธานสภาฯ

เมื่อไม่มีสมาชิกสภาสงสัยหรือค้านรายงานการประชุม ประธานสภาขอมติที่ประชุมด้วยการยกมือ เพื่อรับรองรายงานการประชุมสภาสมัยสามัญ สมัยที่ 3 ครั้งที่ 1 เมื่อวันที่ 9 สิงหาคม 2559 และรายงานสภาสมัยที่ 3 ครั้งที่ 2 เมื่อวันที่ 15 สิงหาคม 2559

มติที่ประชุม มีมติเป็นเอกฉันท์ รับรองรายงานการประชุม 15 เสียง

ไม่รับรองรายงานการประชุม – เสียง

งดออกเสียง 1 คน

**ระเบียบวาระที่ 3 เรื่องที่เสนอใหม่/พิจารณา**

ก่อลา บือราเฮง

ประธานสภาฯ

3.1 ญัตติการพิจารณาให้ความเห็นร่างแผนพัฒนาสี่ปี (พ.ศ.2561-2564)

การพิจารณาร่างแผนพัฒนาสี่ปี (พ.ศ.2561-2564) ขอเรียนเชิญ นายก อบต.

หรือผู้แทนชี้แจง

อาหะมัดอัสลาม ฮาแว

นายก อบต.

เรียนประธานสภา สมาชิกสภา ทุกท่านผมนายอาหะมัดอัสลาม ฮาแว นายก อบต.

ขอเรียนชี้แจงดังนี้ ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่นที่ผ่านมาห้วงระยะเวลาของการจัดทำแผนพัฒนาขององค์กรปกครองส่วนท้องถิ่นไม่สอดคล้องกับแผนพัฒนาจังหวัด ซึ่งพระราชกฤษฎีกาว่าด้วยการบริหารงานจังหวัดและกลุ่มจังหวัดแบบบูรณาการ พ.ศ.2551 กำหนดให้แผนพัฒนาจังหวัดมีระยะเวลาสี่ปีและการจัดทำแผนพัฒนาท้องถิ่นขององค์กรปกครองส่วนท้องถิ่นต้องสอดคล้องกับแผนพัฒนาจังหวัด กระทรวงมหาดไทยจึงได้ออกระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2 )พ.ศ.2559 และได้ประกาศในราชกิจจานุเบกษาแล้วเมื่อวันที่ 28 กันยายน และมีผลเมื่อวันที่ 29 กันยายน 2559 โดยระเบียบใหม่มีสาระสำคัญคือ ยกเลิกแผนพัฒนาสามี แผนยุทธศาสตร์การพัฒนาของ อบต.เป็นพัฒนาท้องถิ่นสี่ปี และให้ อบต.จัดทำหรือทบทวนแผนพัฒนาท้องถิ่นสี่ปีให้เสร็จภายในเดือนตุลาคมก่อนปีงบประมาณถัดไป ซึ่ง อบต.ได้จัดทำประชาคมในระดับตำบลแล้วเมื่อวันที่ 18 ตุลาคม 2559 การจัดทำประชาคมตามระเบียบฯ 2559

-3-

จะไม่มีการทำทุกปีเหมือนระเบียบเก่า แต่หากต้องการเปลี่ยนแปลงต้องมีการประชาคมในระดับหมู่บ้านและตำบลตามสัดส่วนที่กำหนด ซึ่งโครงการที่ได้รับการพิจารณาและลำดับในแต่ละปี จะเป็นโครงการที่จะบรรจุไว้ในข้อบัญญัติของแต่ละปีเช่นกัน ดังนั้นจึงขอให้ท่านสมาชิกพิจารณาโครงการในแต่ละปีมีความถูกต้องหรือไม่หรือผิดพลาดจะได้แจ้งให้นักวิเคราะห์นโยบายและแผนทำการแก้ไข ในโอกาสนี้จึงขอสรุปโครงการตามยุทธศาสตร์ของ อบต.ให้ทุกท่านทราบ ดังนี้ ยุทธศาสตร์ที่ 1 ยุทธศาสตร์ด้านการพัฒนาคุณภาพชีวิตของประชาชน จำนวน 6 แผนงาน 66 โครงการ ยุทธศาสตร์ที่ 2 ยุทธศาสตร์การพัฒนาด้านเศรษฐกิจ จำนวน 2 แผนงาน 4 โครงการ ยุทธศาสตร์ที่ 3 ยุทธศาสตร์การพัฒนาด้านโครงสร้างพื้นฐานได้มาตรฐาน จำนวน 2 แผนงาน 31 โครงการ ยุทธศาสตร์ที่ 4 ยุทธศาสตร์การพัฒนาด้านสิ่งแวดล้อม จำนวน 2 แผนงาน 9 โครงการ ยุทธศาสตร์ที่ 5 ยุทธศาสตร์การพัฒนาด้านบริหารจัดการ จำนวน 4 แผนงาน 13 โครงการ และยุทธศาสตร์ที่ 6 ยุทธศาสตร์การพัฒนาด้านความมั่นคงและเสริมสร้างสันติสุข จำนวน 1 แผนงาน 10 โครงการ จึงขอให้ท่านสมาชิก อบต.ทุกท่านได้พิจารณารายละเอียดของโครงการ

ผมขอให้สมาชิกสภาทุกท่านร่วมกันพิจารณาร่างแผนพัฒนาสี่ปี ตามที่นายก อบต.ได้ชี้แจงให้ทุกท่านทราบ ผมจะให้เวลาในการพิจารณา 10 นาที หากมีขอสงสัยกรุณายกขึ้นและสอบถามนายก อบต.หรือเจ้าหน้าที่ที่เกี่ยวข้อง

ก่อลา บือราเฮง

ประธานสภาฯ

มติที่ประชุม สมาชิกสภาทุกท่านได้ร่วมกันพิจารณาเรียบร้อยแล้วไม่มีความเห็นหรือข้อสงสัยแต่ประการใด

ก่อลา บือราเฮง

ประธานสภาฯ

ผมขอมติที่ประชุมหากเห็นชอบร่างแผนพัฒนาสี่ปี (พ.ศ.2561-2564 ) กรุณายกมือขึ้นเหนือศรีษะ

มติที่ประชุม มีมติเป็นเอกฉันท์ เห็นชอบ 15 เสียง

ไม่ออกเสียง – เสียง

งดออกเสียง 1 คน

**ระเบียบวาระที่ 4 เรื่องอื่นๆ /เพื่อทราบ**

ก่อลา บือราเฮง

ประธานสภาฯ

4.1 ญัตติเพื่อทราบรายงานติดตามแผนพัฒนาสามปี ประจำปีงบประมาณ 2559

ขอเรียนเชิญนายก อบต.หรือเจ้าหน้าที่ที่เกี่ยวข้องชี้แจง

อาหะมัดอัสลาม ฮาแว

นายก อบต.

เรียนประธานสภา สมาชิกสภาและผู้เข้าร่วมประชุมทุกท่านผลการดำเนินงานของ อบต.ในปีงบประมาณ 2559ที่ผ่านมาตามยุทธศาสตร์ของ อบต.จำนวน 6 ยุทธศาสตร์ ดังนี้ ยุทธศาสตร์ที่ 1 ยุทธศาสตร์การพัฒนาด้านคุณภาพชีวิตของ

ประชาชน จำนวน 23 โครงการ งบประมาณ 4,451,369 บาท ยุทธศาสตร์ที่ 2 ยุทธศาสตร์การพัฒนาด้านเศรษฐกิจ จำนวน 1 โครงการ งบประมาณ 40,000 บาท ยุทธศาสตร์ที่ 3 ยุทธศาสตร์การพัฒนาด้านโครงสร้างพื้นฐานได้มาตรฐาน จำนวน 4 โครงการ งบประมาณ 685,229 บาท ยุทธศาสตร์ที่ 4 ยุทธศาสตร์การ

-4-

พัฒนาด้านสิ่งแวดล้อม จำนวน 1 โครงการ จำนวน 13,500 บาท ยุทธศาสตร์ที่ 5 ยุทธศาสตร์การพัฒนาด้านบริหารจัดการ จำนวน 4 โครงการ งบประมาณ 350,720 บาท ยุทธศาสตร์ที่ 6 ยุทธศาสตร์การพัฒนาด้านความมั่นคงและเสริมสร้างสันติสุข จำนวน 4 โครงการ งบประมาณ 413,940 บาท โครงการจ่ายขาดเงินสะสม จำนวน 1 โครงการ งบประมาณ 627,000 บาท โครงการที่จ่ายจากเงินอุดหนุนเฉพาะกิจ จำนวน 5 โครงการ งบประมาณ 2,917,000 บาท

ขอให้สมาชิกพิจารณาหากมีข้อสงสัยที่จะซักถาม ขอเรียนเชิญ ขอบคุณครับ

ก่อลา บือราเฮง

ประธานสภาฯ

ประธานสภาจะให้เวลาสมาชิกได้ตรวจสอบดูเป็นเวลา 3 นาที หากมีข้อสงสัยโครงการต่างๆหรืองบประมาณกรุณายกมือขึ้นเหนือศรีษะประธานจะอนุญาตให้ซักถามเป็นรายๆไป

มติที่ประชุม รับทราบผลการดำเนินงานประจำปีงบประมาณ 2559

ก่อลา บือราเฮง

ประธานสภาฯ

4.2 ญัตติเพื่อรับทราบแผนการดำเนินงานประจำปีงบประมาณ พ.ศ.2560

ขอเรียนนายก อบต.หรือเจ้าหน้าที่ที่เกี่ยวข้องชี้แจง

อาหะมัดอัสลาม ฮาแว

นายก อบต.

เรียนประธานสภา สมาชิกสภาและผู้เข้าร่วมประชุมทุกท่าน แผนดำเนินงานเป็นกรอบแนวทางสำหรับการดำเนินงานในรอบปีงบประมาณ 2560 ตามยุทธศาสตร์ของ อบต.ที่กำหนดไว้ จำนวน 6 ยุทธศาสตร์ ขอให้ท่านสมาชิกสภาได้พิจารณาหากมีข้อสงสัยที่จะซักถามขอเรียนเชิญครับ

มติที่ประชุม รับทราบแผนการดำเนินงานปีงบประมาณ พ.ศ.2560

ก่อลา บือราเฮง

ประธานสภาฯ

4.3 ญัตติรับทราบผลการปฏิบัติงานของนายก อบต.ปีงบประมาณ พ.ศ.2559

ขอเรียนเชิญนายก อบต.ชี้แจง

อาหะมัดอัสลาม ฮาแว

นายก อบต.

เรียนประธานสภา สมาชิกสภาและผู้เข้าร่วมประชุมทุกท่าน ตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติม ฉบับที่ 6 พ.ศ.2552 มาตรา 58/5 วรรค 5 ให้นายกองค์การบริหารส่วนตำบลจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลเป็นประจำทุกปี และให้ประกาศโดยเปิดเผย ณ ที่ทำการ อบต. ในปีงบประมาณ พ.ศ.2559 ผมขอรายงานผลการปฏิบัติงานตามนโยบายที่ได้แถลงไว้ต่อสภา อบต. ดังนี้ รายรับประจำปีงบประมาณ 2559 จำนวน 39,739,437.01 บาท

รายจ่าย 37,196,253.91 บาท โครงการที่ได้ดำเนินการตามนโยบายที่ได้แถลงไว้ต่อสภา 6 นโยบาย ได้แก่นโยบายการพัฒนาระบบสาธารณูปโภค จำนวน จำนวน 12 โครงการ งบประมาณ 5,895,529 บาท (2.นโยบายการพัฒนาเศรษฐกิจชุมชนเข้มแข็ง จำนวน 1 โครงการ งบประมาณ 40,000 บาท (3.นโยบายการพัฒนาคุณภาพชีวิตและคุณค่าทางสังคม จำนวน 27 โครงการ งบประมาณ

-5-

4,678,869 บาท (4.นโยบายการพัฒนาบริหารจัดการทรัพยากรธรรมชาติและสิ่งแวดล้อม งบประมาณ 13,500 บาท (5.นโยบายการพัฒนาการบริหารจัดการและบริการประชาชน จำนวน 8 โครงการ งบประมาณ 543,370 บาท (6.นโยบายการพัฒนาความมั่นคงและเสริมสร้างสันติสุข จำนวน 4 โครงการ งบประมาณ 413,940 บาท รายละเอียดตามเอกสารที่แจกจ่ายให้กับทุกท่านแล้ว

มติที่ประชุม รับทราบรายงานผลการปฏิบัติงานของนายก อบต.ประจำปีงบประมาณ 2559

จากนั้นประธานสภาได้กล่าวขอบคุณผู้บริหาร สมาชิกสภา พนักงานส่วนตำบลที่เข้าร่วมประชุม และประธานสภาฯ จึงสั่งปิดการประชุม

ปิดประชุมเวลา 11.35 น.

ลงชื่อ ผู้บันทึกรายงานการประชุม

(นายนิมะ นาเซ)

เลขานุการสภาองค์การบริหารส่วนตำบล

ลงชื่อ ผู้ตรวจรายงานการประชุม

(นายก่อลา บือราเฮง)

ประธานสภาองค์การบริหารส่วนตำบล